Intel 8086

8086 je osnivač cijele familije µP-a na kojoj su temeljeni PC računari. Ta familija je popularno nazvana x86 familija i u nju spadaju: 8086, 8088, 80286, 80386, 80486, P1, P1 MMX, Pentium PRO, P2, P3, P4. Kompatibilnost su sačuvali i najnoviji Core, Core 2 i Core i7 procesori tako da se mogu smatrati logičkim članovima i nastavljačima X86 familije.

8086 je prvi potpuno 16-bitni µP i u svoje vrijeme predstavljao je pravu revoluciju. Na nivou koda zadržao je kompatibilnost sa svojim uspješnim prethodnicima 8-bitnim µP-ima 8080 i 8085. Radi se o µP-u sa jednim akumulatorom što je tipično rješenje Intela u to vrijeme. Motorola je prakticirala složenije i bolje rješenje sa dva akumulatorska registra.

8086 registri

Programski model sadrži tri grupe registara:
1. Bazni registri – ukupno 4 registra
2. Pointeri (pokazivači) – ukupno 6 registara
3. Segmentni registri – ukupno 4 registra

Bazni registri su kompatibilni sa starijim 8-bitnim modelima µP-a, samo su 16-bitni. Najveća novost u arhitekturi su segmentni registri koji su omogućili tzv. segmentno adresiranje. Uz pomoć segmentnog adresiranja 8086 je mogao direktno da adresira 1024 KiB (1 MiB) adresnog prostora što je u to vrijeme bila nezamislivo velika količina memorije. Prvi PC računari su koristili između 16 i 64 KiB RAM-a. Za izvršavanje programa rezervisan je prostor od prvih 640 KiB, smatrajući da nikad neće trebati više RAM-a za izvršne programe. Nakon toga slijedi blok od 128 KiB rezervisan za video memoriju i BIOS. I najnoviji Core i Pentium procesori poštuju tu organizaciju iako je to danas besmisleno i sputava procesore umanjujući im performanse. Danas izvršni fajlovi dostižu veličinu od 20 MiB i nema načina da se smjeste u povlaštenu zonu prvih 640 KiB. Izvršni fajlovi čija veličina ne prelazi 6i4 KiB označavaju se ekstenzijom bin, što znači da se mogu direktno izvršavati bez memorijske relokacije. Izvršni fajlovi veći od 64 KiB koriste ekstenziju exe. Cjelokupan memorijski prostor od 1 MiB bio je podjeljen na 16 segmenata (blokova) po 64 KiB velićine.

Sabirnica podataka : 16 bitna 
Adresna sabirnica : 16+4 = 20 bitna
Broj pinova : 48
Broj tranzistora : 29.000
Keš memorija : nema
Radna frekvencija : 4.77 MHz

mini|lijevo|8086 procesor
 Reference 

 Vanjski linkovi 

Intel datasheets
List of 8086 CPUs and their clones at CPUworld.com
8086 Pinouts
Maximum Mode Interface
The 8086 User's manual October 1979 INTEL Corporation (PDF document)

Kategorija:Procesori